
Н А Р Е Д Б А
№ 13
ЗА РЕДА  И  УСЛОВИЯТА  ЗА  ПОСТАВЯНЕ  НА  ПРЕМЕСТВАЕМИ ОБЕКТИ,  РЕКЛАМНИ, ИНФОРМАЦИОННИ И МОНУМЕНТАЛНО-ДЕКОРАТИВНИ ЕЛЕМЕНТИ НА  ТЕРИТОРИЯТА  НА  ОБЩИНА  МИЗИЯ
Приета на заседание на Общински съвет – Мизия с Решение № 524 от 26.01.2007 г., Изменена и допълнена и  с Решение № 338 от 28.12.2017 г.; Изменена и допълнена с Решение     №  190  по Протокол № 26 от 24.04.2025 г.

РЕГИСТРАЦИЯ НА ИЗВЪРШЕНИТЕ ИЗМЕНЕНИЯ В ДОКУМЕНТА

	№ и дата на изменение
	Основание за изменението
	Изменени, отменени и нови /чл., ал., т./
	Дл. лице /подпис/

	1/ 24.04.2025г.
	Реш. № 190 по Прот. № 26 от 24.04.2025 г.
	 чл. 57а; чл.62; чл. 64; чл. 65, ал. 1 и 2 
	     Д. Пожарашка

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	


РАЗДЕЛ I

ОБЩИ РАЗПОРЕДБИ

Чл. 1. (1) (Доп. с Реш. № 338/28.12.2017 г.) Тази Наредба определя видовете, предназначението, изискванията към оформлението и поставянето на преместваеми обекти, рекламни, информационни и монументално-декоративни елементи, и определя правомощията на отделните звена на Община Мизия, относно реда за тяхното разрешаване.
(2) (Доп. с Реш. № 338/28.12.2017 г.) Тази Наредба урежда реда за поставяне на преместваеми обекти, рекламни, информационни и монументално-декоративни елементи върху терени общинска, държавна и частна собственост.
Чл. 2.(1) Преместваем обект по смисъла на тази Наредба е обект, предназначен за тьрговски или други обслужващи дейности, който не е трайно свързан с терена и не нарушава цялостта на настилката под него. Преместваемите обекти са елементи от системата на градското обзавеждане.
(2) Преместваеми обекти по ал. 1 могат да се поставят върху части от тротоари, части от площадни пространства, както и върху свободни площи и имоти, без това да пречи на основното предназначение на терените, върху които се поставят.
(3) Преместваеми обекти по ал. 1 могат да се поставят и върху  урегулирани поземлени имоти – парцели, върху които не е осъществено предвиденото по ПУП строителство, до неговото осъществяване.
(4) Преместваеми обекти се поставят с разрешение на Главния архитект на Община Мизия или упълномощено от него длъжностно лице, при спазване на градоустройствените, архитектурно-художествените, инженерно-техническите и санитарно-хигиенните норми и изисквания за формиране на благоприятна жизнена среда.
Чл. З. Не са предмет на тази Наредба :
1. Преместваеми обекти, разположени в терени, регулационно отредени за пазари и базари.
       2. Обекти, разположени в паркове, градини и площи за озеленяване, предвидени с подробните устройствени планове или с паркоустройствени проекти.
       3. Временни обекти, по смисъла на раздел VІІІ (чл. 49 - чл. 52 и чл. 54) от ЗУТ.

РАЗДЕЛ II

ВИДОВЕ  ПРЕМЕСТВАЕМИ  ОБЕКТИ

Чл. 4. (1) По своето предназначение и вид, преместваемите обекти могат да бъдат :
1. Обслужващи търговията :
 1.1. Павилиони.
 1.2. Маси и щендери.
 1.3. Колички.
 1.4. Маркови фризери, машини за сладолед и хладилни витрини за безалкохолни напитки.
 1.5. Временни базарни конструкции.
 1.6. Слънчезащитни устройства (сенници, тенти и др.).
 1.7. Скари.
2. Навеси към спирките за МГТ.
3. Обслужващи рекреацията /Дейности за укрепване на здравето и духа чрез почивка и наслаждение/.
 3.1. Атракционни обекти (виенски колела, влакчета, колички, лодки с ел.задвижване и др.подобни), спортни и детски съоръжения с комерсиален характер.
 3.2. Спортни и детски обекти за широко обществено ползване.
4. Тоалетни кабини.
5. Телефонни кабини.                                                         
6. Павилиони за охрана (на паркинги и др.).

(2) По своя характер преместваемите обекти по ал.1 могат да бъдат :
1. С унифициран дизайн - промишлени продукти; предназначени за серийно производство.

2. С индивидуален дизайн - предназначени за единично производство, съобразено със 
спецификата на градската среда.                                                  

Чл. 5. Преместваемите обекти, съгласно чл. 4, ал. 1, т. 1.1 могат да бъдат предназначени само за продажба на стоки и услуги, както следва:
1.  Дребни пакетирани хранителни стоки.
2.  Печатни произведения.

3.  Цветя.

4.  Цигари и алкохол.

5.  Ядки.

6.  Сладолед.

7.  Кафе, безалкохолни напитки и закуски.

8.  Плодове и зеленчуци.                                                     

9.  Фишове за тото и лотарийни билети.

10. Стоки с акционен характер (свързани с честване на празници).
11. Парфюмерийни, козметични, книжарски и др. дребноразмерни промишлени стоки (без дрехи и обувки).
12. Услуги от битов характер.

Чл. 6. Преместваемите обекти, съгласно чл. 4, ал. 1, т. 1.2 могат да бъдат предназначени само за продажба на стоки, както следва :

1. Печатни произведения.

2. Цветя.

3. Плодове и зеленчуци.

4. Ядки.

5. Лотарийни билети.

6. Варена царевица.

7. Картини, сувенирни занаятчийски стоки. 

8. Стоки с акционен характер (свързани с честване на празници). 

9. Слънчеви очила.

Чл. 7. Преместваемите обекти, съгласно чл. 4, ал. 1, т. 1.3 могат да бъдат предназначени само за продажба на стоки, както следва :

1. Закуски тип "хот-дог".
2. Сладолед.

3. Пуканки.

4. Захарен памук.

Чл. 8. Преместваемите обекти, съгласно чл. 4, ал. 1, т. 1.6 могат да се монтират непосредствено до заведения за обществено хранене за покриване на търговските площи за сервиране на открито.

РАЗДЕЛ III

ИЗИСКВАНИЯ  ПРИ  ПОСТАВЯНЕ  НА  ПРЕМЕСТВАЕМИ  ОБЕКТИ

Чл. 9. Във връзка със спецификата на градската среда и изискванията към преместваемите обекти, територията на Община Мизия се разделя на зони, съгласно Приложение 1, както следва;

1. Първа зона

2. Втора зона

Чл. 10. На територията на първа и втора зони се разрешава поставянето на преместваеми обекти, обслужващи транспорта по чл. 4, ал. 1, т. 2 само с унифициран дизайн.

Чл. 11. На територията на първа зона се разрешава поставянето на преместваеми обекти по чл. 4, ал. 1, т. 1.1 само с унифициран дизайн за всеки вид.

Чл. 12. (1) Проектите за преместваеми обекти по чл. 4, ал. 1, т. 1.1; т. 1.6; т. 2 и т. 3.2, разположени в първа зона се одобряват от Главния архитект на Община Мизия, след решение на Експертния съвет към общината.

 (2) Проектите за преместваеми обекти по чл. 4, ал. 1, т. 1,1; т. 1.6; т. 2 и т. 3.2, разположени в останалите зони, се одобряват от Главния архитект.

 (3) Обемът и съдържанието на проектите за преместваеми обекти, както и необходимите съгласувания със заинтересованите ведомства, се определят от Главния архитект.

Чл. 13. (1) С тръжните или конкурсни условия за отдаване под наем на общински терени за разполагане на преместваеми обекти по чл. 4, ал. 1, т. 1.1 се конкретизират изискванията за типа и вида обект.

 (2) Общината има право да обявява конкурси или търгове за определяне на типа и дизайна на търговския обект по чл. 4, ал. 1, т. 1.1 в терените, попадащи в  първа зона, както и за обекти по т. 2 и т. З.2.

Чл. 14. Преместваемите обекти, съгласно чл. 4, ал. 1, т. 1.6 се монтират при предварително доказана градоустройствена възможност и въз основа на одобрен индивидуален проект.

Чл. 15. (1)  Забранява се разполагането на преместваеми обекти:

1.  Когато затрудняват пешеходния поток и обслужването на обектите.

2. Когато закриват витрини и прозорци от партерния етаж на сградите. Изключения могат да се допускат само в следните случаи:
- при продажба на сладолед, пуканки и безалкохолни напитки пред магазини за хранителни стоки и заведения за хранене, от осъществяващите търговска дейност в тях.
- при продажба на плодове и зеленчуци пред собствени магазини за хранителни стоки и плодове и зеленчуци, без обектите в първа зона

3. Върху терени, отредени за паркове, градини и озеленяване, с изключение на допустимите по тази наредба и включени в схемите но чл. 17.

4. По чл. 4, ал. 1, т. 1.7 в първа зона. Изключения от това условие се допускат само във връзка с празници и мероприятия от общоградско или национално значение.

5. За плодове и зеленчуци в първа зона. В останалите зони се допуска поставянето им при условие, че са на разстояние минимум 300 м. от обособени общински пазари.
6. По чл. 4, ал. 1, т. 1.2 в първа зона, с изключение на предназначените за продажба на лотарийни билети, варена царевица, ядки, картини, сувенири, занаятчийски стоки и стоки с акционен характер.

7. В обслужващите сервитути на инженерните съоръжения.

8. С лош технически и естетичен вид.

(2) Обекти по чл. 4, ал. 1, т. 1.2, т. 1.3, т. 1.4 и т. 1.7 се прибират от  лицето, на чието име е издадено разрешително за търговска дейност, след почистване на отстъпеното място в края на работното време.

РАЗДЕЛ IV
РЕД  ЗА  РАЗРЕШАВАНЕ  НА  ПРЕМЕСТВАЕМИ  ОБЕКТИ
ВЪРХУ  ОБЩИНСКИ  ТЕРЕНИ

Чл. 16. (1) Преместваеми обекти по чл. 4 се разполагат върху терени публична и частна общинска собственост, при спазване на изискванията и ограниченията на настоящата наредба, въз основа на цялостни и подробни схеми за разполагане.
(2) Схемите по ал. 1 се изготвят от техническа служба и се одобряват от Главния архитект, след решение на Експертния съвет.
Чл. 17. (1) Цялостната схема за разполагане се изготвя за територията на първа зона върху картен материал в подходящ мащаб. На нея се обозначават местата за разполагане на единични обекти и зоните за разполагане на групи обекти, както и изискванията за вид и предназначение на преместваемите обекти по чл. 4.
(2) Подробните схеми за разполагане се изготвят за всеки единичен обект, както и за обекти, разположени в група върху извадка от кадастъра с нанесени подземни съоръжения в М 1:500 или М 1:1000. На тези схеми се нанасят размерите на преместваемите обекти, отстоянията между тях, техния тип, вид, изисквания за цветово оформление, допустимо по наредбата предназначение и други технически или естетически изисквания, в зависимост от местонахождението на обектите.
Чл. 18. Подробните схеми за разполагане се съгласуват при необходимост с :

1. "Електроразпределение – Плевен”, Клон Враца.

2. “ВиК" ООД – Враца.

3. НИПК - в случаите, когато преместваемите обекти се разполагат върху територия с културно-историческо наследство или техните охранителни зони.

4. КАТ.
5. Други заинтересовани ведомства.

Чл. 19. (1) Отдаването под наем на общински площи за разполагане на преместваеми обекти по чл. 4, ал. 1, т. 1,1; т. 1.5; т. 4; т. 5; т. 6 съгласно одобрените схеми се извършва по реда на Наредбата за реда за придобиване, стопанисване, управление и разпореждане с общинско имущество.

(2) Отдаването под наем на общински терени за монтиране на преместваеми обекти по чл. 4, ал. 1, т. 1.6 се разрешава на собствениците на заведения за обществено хранене за покриване на търговските площи за сервиране на открито, без търг и по цени съгласно Тарифата за определяне минималния размер на месечния наем, приета от ОбС – Мизия. Наемът се заплаща целогодишно.

(3) Разполагането на преместваеми обекти по чл. 4, ал. 1, т. 2 и т. 3.2 се разрешава на името на общината въз основа на одобрени проекти, без заплащане на такси и наеми.

Чл. 20. Разрешенията за поставяне на обекти по чл. 4, ал. 1 (с изключение на тези по т. 1.2; 1.3; 1.4; 1.7 и т. 3.1) се издават от Главния архитект или от упълномощено от него лице по образец (Приложение № 2).
Чл. 21. Разполагането на преместваеми обекти по чл. 4, ал. 1, т. 1.2; т. 1.3; т. 1.4; т. 1.7, т. 3.1 се извършва по реда на Наредба за търговската дейност на територията на Община Мизия, въз основа на схемата по чл. 17. За същите се издава разрешение за търговия на открито.

РАЗДЕЛ V

РЕД  ЗА  РАЗРЕШАВАНЕ  НА  ПРЕМЕСТВАЕМИ
ОБЕКТИ  ВЪРХУ  ДЪРЖАВНИ  ТЕРЕНИ

Чл. 22. (1) Преместваеми обекти се разполагат върху терени - публична и частна държавна собственост при спазване на изискванията и ограниченията на настоящата Наредба, въз основа на подробна схема за разполагане.

(2) Схемата по ал. 1 се изготвя от инвеститора, съгласувано с ведомството, което стопанисва терена, а за останалите случаи с Областния управител.

(3) Схемата по ал. 1 се одобрява от Главния архитект на Община Мизия и се нанася в цялостната схема служебно от техническата служба.

Чл. 23. Изработването и съгласуването на схемите по чл. 22 се извършва по реда на чл. 17 и на чл. 18, а одобряваното на проектите и издаването на разрешението за поставяне или търговия на открито - съгласно чл. 12, чл. 20 и чл. 21 от настоящата Наредба.

РАЗДЕЛ VI

РЕД  ЗА  РАЗРЕШАВАНЕ  НА  ПРЕМЕСТВАЕМИ  ОБЕКТИ

ВЪРХУ  ЧАСТНИ  ТЕРЕНИ

Чл. 24. (1) Преместваеми обекти се разполагат върху терени – частна собственост при спазване на изискванията и ограниченията на настоящата Наредба, въз основа на подробна схема за разполагане.

(2) Схемата по ал. 1 се изготвя от собственика (собствениците) на терена.

Чл. 25. (1) Изработването и съгласуването на схемите по чл. 24 се извършва по реда на чл. 17 и чл. 18, а одобряването на проектите и издаването на разрешението за поставяне или търговия на открито - съгласно чл. 12, чл. 20 и чл. 21 от настоящата Наредба.
(2) Одобрената схема по чл. 24 се нанася в общата схема служебно от техническа служба.

РАЗДЕЛ  VІІ  (Нов с Реш. № 338/28.12.2017 г.)
РЕКЛАМНИ, ИНФОРМАЦИОННИ И МОНУМЕНТАЛНО-ДЕКОРАТИВНИ ЕЛЕМЕНТИ
Чл. 26.(1) Рекламен елемент по смисъла на тази Наредба е съоръжение със самостоятелна или полусамостоятелна конструкция, което се закрепва временно върху терен, сграда или друг обект и служи за носител на рекламна площ. Монументално-декоративните елементи служат за общо оформяне на градската среда и за обозначаване на значими събития за общината и страната и не са предназначени да излъчват каквито и да било рекламни послания или да служат за търговска дейност.

 (2) Рекламните елементи представляват големи пана за плакати, билбордове, малки пана за плакати, рекламни колони, рекламни касети, премостващи арки, фирмени надписи и указателни табели, рекламни елементи с кратковременен характер (знамена, транспаранти) и други съоръжения.
Чл. 27. (1) Рекламните елементи трябва:

1. да отговарят на нормите за безопасност;

2. да бъдат изработени от трайни материали, устойчиви на вятър и други атмосферни условия, съгласно нормативните изисквания;

3. да съответстват на приетите прототипи, когато рекламните елементи са по типови проекти;

4. да се поддържат в добро състояние;

5. да не нарушават условията на обитаване;

6. да не затрудняват достъпността и проходимостта на градската среда;

7. да не са поставени и да не се ползват в нарушение на настоящата Наредба и на действащото законодателство;

8. да не застрашават безопасността на движение по улиците, като закриват или наподобяват пътни знаци;

9. да не се поставят върху съоръжения на инженерната инфраструктура или в сервитутната им зона по начин, нарушаващ изискванията за безопасност, препятстващ достъпа до тях или създаващ затруднения за нормалната им експлоатация;

10. да не се поставят в обхвата на спирките на транспортните средства, освен съпътстващите спирката елементи с типови проекти;

11. да не се поставят върху скулптурни паметници и др. елементи на декоративната пластика, както и непосредствено във визуалния обсег на възприятието им;

12. да не се поставят върху сгради на представителни институции и на паметници на културата, както и непосредствено във визуалния обсег на възприятието им;

13. да не се поставят върху дървета и едроразмерна растителност;

14. да не се поставят върху фасади на сгради, с изключение към търговски обекти на партерните етажи, калкани и в изрично посочените в тази Наредба случаи.

15. да не се поставят върху ажурни огради;

16. да не се поставят върху стени на гробищни паркове, както и в самите такива;

17. да не се поставят върху стълбове на електропреносната мрежа;

18. да не излизат извън рамките на поземления имот, в който са поставени;

19. да не закриват други рекламни елементи, елементи от архитектурния вид на сградите, търговски или друг обществен обект, както и да не се затруднява подхода към тях.

(2) Всеки собственик или ползвател на рекламен елемент е длъжен да отбележи на видно място върху обекта името, адреса и телефона си.

Чл. 28. Рекламно-информационни елементи (РИЕ) се разполагат на територията на Община Мизия, въз основа на одобрени схеми, проекти и издадени разрешения за поставяне.

Чл. 29.  Исканията за разполагане на РИЕ и монументално-декоративни елементи се отправят в писмена форма до кмета на общината.

Чл. 30. (1)Исканията за разполагане на РИЕ и монументално-декоративни елементи трябва да са придружени от:

1. документ за собственост и писмено съгласие на собственика на сградата, съоръжението или терена, където ще се разполагат РИЕ;

2. информация за местоположение;

3. снимки колажи и др., относно вида на рекламата и/или монументално-декоративния елемент.

(2) Съгласието по ал. 1, т. 1 за имоти, които не са общинска собственост, се дава:

1. от ведомството или организацията, собственик на имота, при имоти държавна собственост;

2. от ръководителя на съответното предприятие, организация и др., при имоти, притежавани от юридически лица;

3. при сгради в режим на етажна собственост при спазване изискванията на Закона за управление на етажната собственост;

4. от физическото лице, собственик на имота, сградата или съоръжението.

Чл. 31. Главният архитект на общината се произнася по искането за разполагане на РИЕ и монументално-декоративни елементи като:

1. издава виза за проучване и проектиране;

2. постановява мотивиран отказ.

Чл. 32. (1) Проектът за РИЕ трябва да бъде окомплектован, както следва:

1. ситуационно решение;

2. архитектурно-дизайнерски проект в подходящ мащаб;

3. снимки, колажи и др. материали, доказващи адаптацията на РИЕ в градската среда;

4. конструктивен проект;

5. инсталационен проект за ел. част в случаите на светлинна реклама;

6. обяснителна записка;

7. декларация за осигуряване на техническото ръководство.

(2) Книжата по т. 1, 2, 4, 5 и 6 се представят в три екземпляра, изработени и подписани от правоспособен архитект, художник и инженер, а декларацията по т. 7 трябва да бъде подписана от правоспособен технически ръководител.

Чл. 33. Проектите за останалите видове РИЕ се комплектоват съобразно указанията на гл. архитект.

Чл. 34. (1) Срокът за одобряване на проектите или постановяване на мотивиран отказ е 30 дни след внасянето им в общината.

(2) В срока по ал. 1 общинската администрация може да поиска от заявителя да допълни или коригира представените документи, както и да съгласува представения проект с фирмите, доставчици на вода и енергия и телекомуникационни компании, с Контрол на автомобилния транспорт, БАБХ, Пожарна и аварийна безопасност, Национален институт по паметниците на културата и др. инстанции. В този случай гл. архитект се произнася в 10-дневен срок след изпълнението на горните изисквания.

Чл. 35. (1) Главният архитект на общината може да откаже разполагането на РИЕ и монументално-декоративни елементи в случаите, когато:

1. не отговарят на изискванията на закона, другите нормативни актове, както и на настоящата Наредба;

2. заявителят е нарушавал системно или грубо изискванията на тази наредба по повод разполагането на други РИЕ;

3. вече има зададено друго разрешение за разполагане на РИЕ върху или в непосредствена близост на мястото, посочено от заявителя;

4. когато искането за разполагане на РИЕ върху общински имот не е в интерес на общината.

(2) Отказът за разполагане на РИЕ се постановява в писмен вид, като се посочат мотивите за отказа.

Чл. 36. (1) Ползването на общински имоти, сгради и съоръжения за разполагане на РИЕ се извършва въз основа на разрешение за поставяне и след заплащане на административна такса по реда на Наредбата за определянето и администрирането на местните такси и цени на услуги на територията на общината.

(2) Копия от разрешенията за поставяне се изпращат служебно на кметовете на населените места и кметски наместници, в случаите когато са издадени за ползване на общински имоти, находящи се на територията на съответните населени места.

Чл. 37. (1) Разрешението за поставяне на рекламен елемент важи за срока на договора за наем, или за срока на даденото съгласие за поставянето им.

(2) След изтичане срока по алинея първа рекламния елемент се премахва от собственика му за негова сметка, като теренът се възстановява в първоначалния му вид. Това обстоятелство се вписва в разрешението за поставяне.

(3) В случай на удължаване срока Разрешението за поставяне се счита автоматично за удължено, съобразно новия срок, без да се започва нова процедура. В Разрешението за поставяне се вписва срокът на удължаване.

(4) В случай на предсрочно прекратяване, срокът на разрешението за поставяне се счита автоматично за изтекъл и обектът се премахва по реда на чл. 37, ал. 2. Това обстоятелство се вписва в разрешението за поставяне.

ВЪНШНА РЕКЛАМА
Чл. 38. По смисъла на тази Наредба:

1. "Външна реклама" е всеки текст, обемна форма или изображение, предназначени да информират обществеността или да привличат нейното внимание с търговска цел, които не се разпространяват чрез средствата за масово осведомяване, телекомуникациите или пряко до индивидуален клиент;

Чл. 39. Външната реклама може да бъде:

1. светлинна и друга реклама по покривите;

2. крайпътна реклама, закрепена неподвижно, касети, осветени отвътре, рекламни пана за лепене на плакати (осветени или неосветени);

3. реклама по калкани и фасади на сгради над партерните етажи;

4. реклама към градския партер: магазини, заведения и др. обекти с обществено-обслужващи функции, разположени перпендикулярно или успоредно на фасадата или по тротоара;

5. реклама по подвижния състав на градския транспорт - автобуси, таксита и др.

Чл. 40. Върху всяка реклама трябва да бъдат изписани фирмата и адреса на юридическото или физическото лице, извършващо рекламната дейност.

Чл. 41. Несветещата реклама се поставя на не по-малко от 50 см от нивото на терена. Нейните параметри следва да бъдат съобразени с конкретната градоустройствена обстановка.

Чл. 42. Светещата реклама е тази, която използва собствен източник на светлина. Ако съоръжението, носещо светеща реклама, е поставено върху покрив, неговите параметри следва да бъдат съобразени с архитектурния образ (силует, пластично оформление и др.) на сградата.

РЕКЛАМА КЪМ ЕЛЕМЕНТИТЕ НА ГРАДСКОТО ОБЗАВЕЖДАНЕ
Чл. 43. Разполагането на реклами към автобусните спирки се разрешава само на определените за това места. Тези реклами могат да бъдат с единична площ до 2 кв. м.

Чл. 44. Разполагането на реклами към павилионите се разрешава само на определените за това места. Тези реклами могат да бъдат с единична площ до 2 кв. м.

Чл. 45. Безплатни съобщения за културни, спортни, хуманитарни прояви и др. се поставят само на определените за това места - афишни колонки, информационни табла и др. Върху тях не могат да се поставят други материали, преди завършването на проявата, за която информират.

НАДПИСИ
Чл. 46. (1) "Надпис" е всеки текст, обемна форма или изображение, закрепени върху сграда, свързани с функцията на даден обект в нея;

(2) Надписите могат да бъдат поставени въз основа на одобрени проекти:

1. върху козирки, навеси и маркизи, ако тяхната височина не надвишава 1 м. и не закрива отвори по фасадите;

2. пред балкони или прозоречни отвори, ако не са по-високи от парапета на балкона или под прозоречния парапет;

3. по фасадата на сградата;

(3) Надписите са елемент от проекта за графично и цветово оформление на обекта, за който са предназначени. Одобряването на този проект се извършва от гл. архитект.

Чл. 47. Надписите, поставени върху стена или успоредно на нея, не трябва да надвишават нейните граници, нито да бъдат разположени на повече от 25 см. от нея.

Чл. 48. Надписът се премахва от собственика (ползвателя) и мястото се привежда в първоначалния му вид в срок до един месец след прекратяване на дейността в обекта, за който е предназначен.

ИНФОРМАЦИОННО-УКАЗАТЕЛНИ ТАБЕЛИ
Чл. 49. (1) Информационно-указателна табела е всеки текст, обемна форма или изображение, указващи близостта на една сграда или терен където се извършва определена дейност.

 (2) Информационно-указателните табели изключват указателните знаци, описани в Закона за движение по пътищата и Правилника за неговото прилагане.

(3) Информационно-указателните табели се разполагат на не повече от 1000 м. от обекта, чиято дейност (функции, местоположение) указват.

(4) Всяко юридическо или физическо лице има право да разположи до 6 броя информационно-указателни табели, свързани с един негов обект.

(5) Размерите на информационно-указателните табели не трябва да надвишават 2 кв. м., като вертикалният ръб трябва да бъде поставен на разстояние от края на уличното платно не по-малко от 0,80 м, а долния хоризонтален - на височина не по-малко от 2,50 м от нивото на терена.

РЕКЛАМНИ МАТЕРИАЛИ С ВРЕМЕНЕН ХАРАКТЕР
Чл. 50. (1) Рекламни материали (знамена, трансперанти) надписи и информационно-указа-телни табели с временен характер са обозначаващите акционни, обществени, строително-ремонтни работи или предоставяне под наем и други дейности.

(2) Рекламни материали с временен характер, могат да се разполагат на определените за това места и могат да носят само информация, свързана с икономически, социални, културни, политически и спортни прояви. Те могат да бъдат инсталирани за срок не по-дълъг от един месец. По изключение срокът може да бъде продължен от кмета на общината.

(3) Върху сгради могат да бъдат разполагани временни надписи за събития, които се извършват в сградата.

Чл. 51. Безплатна временна информация може да бъде разрешена от кмета на общината по изключение, във връзка със събития от общоградски, национален или международен характер.

Чл. 52. Рекламни материали,  надписи и информационно-указателни табели с временен характер се демонтират до 3 дни след изтичане срока за разрешаването им.

ОСЪЩЕСТВЯВАНЕ НА РЕКЛАМНА ДЕЙНОСТ
Чл. 53.(1) Рекламна дейност по смисъла на тази наредба е всякаква дейност на лице, насочена към оповестяване на информация, във връзка с търговия, работа, занаят, професия, културна, спортна, обществена, акционна, хуманитарна или др. проява, имаща за цел да насърчи продажбата, покупката, или наемането на стока или услуга, да съдейства за популяризирането на кауза или идея, или да предизвика друг ефект, желан от рекламиращия.

(2) Рекламната дейност се осъществява чрез рекламно-информационни елементи, външна реклама, надписи, информационно-указателни табели, съобщения и др., или по друг начин.

(3) За извършване на рекламна дейност чрез рекламни елементи е необходимо последните да са поставени по реда на раздел VІІ на настоящата Наредба.

Чл. 54. (1) Рекламната дейност се осъществява при спазване на следните изисквания:

1. да не представлява реклама забранена със закон, както и да не накърнява общоприетите морални ценности;

2. рекламните послания да не съдържат, под каквато и да е форма, омраза, насилие, расова и етническа или политическа нетърпимост;

3. рекламните послания да не съдържат невярна или подвеждаща информация;

4. да не нарушава правилата за търговия и защита на потребителите;

5. да се използват форми и носители, отговарящи на нормативните изисквания за ползването им с такова предназначение;

6. рекламните послания да не са с текстове, изписани само на чужд език;

7. рекламните послания да не накърняват правата и доброто име на физически или юридически лица, както и да не представлява реклама на стоки или услуги посредством твърдения за недостатъци на други стоки и услуги.

(2) Не се допуска рекламирането на:

1. забранени за употреба вещества и препарати с наркотично и/или стимулиращо действие;

2. лекарствени средства, за които има забрана или ограничения, предвидени в специални нормативни актове;

3. тютюневи изделия;

4. полезни качества на алкохолни напитки;

5. порнографски материали;

6. оръжия;

7. други материали в отклонение от моралните норми в страната;

8. определена религия или религиозна общност.

(3) Забранява се извършването на политическа агитация със средствата на рекламата, освен по време на предизборна кампания.

(4) Собствениците на рекламно-информационните елементи носят цялата отговорност за причинените от рекламните им средства щети на трети лица.
Чл. 55. (1). Ползването на общински имоти, сгради и съоръжения за разполагане на рекламни, информационни и монументално-декоративни елементи се извършва въз основа на  договор за наем, който се сключва от Кмета на Община  Мизия или упълномощено от него лице за срок до 10 години.

 Чл. 56. (1). Служебно  разрешение за временни реклами и агитационни материали се издава от Кмета на Общината след съгласуване с Главния архитект на подадената писмена молба.

    (2) Не се изисква разрешение и заплащане на наемна вноска за поставяне на РИЕ с временен характер - безплатни съобщения за културни, спортни, хуманитарни прояви и др., на афишни колонки, информационни табла - общинска собственост. 

    (3) Не се изисква разрешение и заплащане на наемна вноска за поставяне на некролози на определените за това места.

Чл. 57. Зоните за разполагане на РИЕ се определят, както следва: 

І-ва зона: 
гр. Мизия - Включва района, ограничен от улиците: ул. ”С. Румянцев” на запад, ул. “П. Банков” на север, ул. “Ал. Якимов” на изток, ул. “Веслец” на юг и описаните улици, ул. “Г. Димитров” – цялата, ул. “П. Банков” – цялата и  входно-изходните артерии – Враца, Козлодуй, Оряхово;
 с. Крушовица - ул. “Минко Костадинов” – цялата и входно-изходните артерии;

 с. Софрониево – ул. “Георги Димитров” и ул.“Ал.Стамболийски”- цялата и входно-изходните артерии;

 с. Липница – ул. “Георги Димитров” – цялата и входно-изходните артерии;

с. Войводово – ул. “Христо Ботев” и ул. “Георги Димитров” – целите и входно-изходните артерии.

ІІ-ра зона:  
с. Сараево – цялото населено място и останалата част от населените места.

Чл. 57а. /изм. с Реш. № 190 по Прот. № 26/24.04.2025 г./ Физическите и юридически лица заплащат месечни наемни цени за рекламни, информационни и монументално-декоративни елементи върху сгради и терени - общинска собственост, за квадратен метър рекламна площ, както следва: (в лева/ евро)
	Площ
	І-ва зона
	ІІ-ра зона

	
	Едностр.
	Двустр.
	Едностр.
	Двустр.

	до  1,00 м2
	3лв./ 1,53 €
	5лв./ 2,56 €
	2лв./ 1,02 €
	4лв./ 2,05 €

	над 1,00 м2
	5лв./ 2,56 €
	7лв./ 3,58 €
	4лв./ 2,05 €
	6лв./ 3,07 €


         

РАЗДЕЛ VIIІ

ВЪТРЕШНОСЛУЖЕБЕН  КОНТРОЛ
Чл. 58. Контролът за законността и правилността на актовете и отказите, издадени по реда на тази наредба от Главния архитект и от органите на техническата служба, се упражнява от Кмета на общината по вътрешнослужебен път.
Чл. 59. Преместваемите обекти са незаконни и подлежат на премахване, когато са поставени :

1. В отклонение от изискванията на настоящата Наредба.

2. Без необходимите одобрени проекти и (или) без разрешение за поставяне.
3. В отклонение от одобрените схеми и проекти, както и от издаденото разрешение за поставяне.

Чл. 60. (1) Премахването на незаконно поставени обекти се извършва в съответствие с чл. 57а от ЗУТ по следния ред:
1. Назначена от Кмета на общината комисия от специалисти установява състоянието на обекта, изслушва заинтересованите лица и взема решение за неговото премахване.
2. Решението на комисията се одобрява от Кмета, който издава съответната заповед.

3. Обектът се премахва от собствениците за тяхна сметка в срок, определен със заповедта за премахване. 

4. След изтичане на срока за доброволно премахване, заповедта по т. 2 се привежда в изпълнение от фирма, определена по съответния ред от Община Мизия. Въз основа на влязла в сила заповед за премахване и протокол за извършените разходи по премахването се издава изпълнителен лист в полза на общината за събиране на вземането.

(2) Не се допуска предварително изпълнение на заповедта на кмета, преди изтичане на срока за доброволно премахване.

Чл. 61. За въпроси, неуредени в този раздел се прилага Закона за устройство на територията.

РАЗДЕЛ IХ
АДМИНИСТРАТИВНО – НАКАЗАТЕЛНИ  РАЗПОРЕДБИ

Чл.62. /изм. с Реш. № 190 по Прот. № 26/24.04.2025 г./ Наказва се с глоба от 100 до 500 лв. / 51,13 € до 255,65 €/, ако не подлежи на по-тежко наказание, този, който:
1. Извършва дейност по поставяне на преместваем обект в нарушение (отклонение) от настоящата Наредба.

2. Не изпълни писмено нареждане на административен орган по реда на тази наредба.

3. Премахне, унищожи или допусне премахване или унищожаване на преместваем обект без разрешение ни компетентните органи.
4. Постави незаконно преместваем обект.

5. Не извърши възстановителни работи и не отстрани за своя сметка нанесените повреди вследствие на осъществената от него дейност.

6. Не изпълни в определен срок заповед по чл.60 за премахване на незаконно поставен преместваем обект.

7. Други нарушения по тази Наредба.

Чл. 63. (1) Наказателните постановления се издават от Кмета на общината.

(2) Установяването на нарушенията и издаването на наказателните постановления се извършва по реда на ЗАНН.
Чл. 64. /изм. с Реш. № 190 по Прот. № 26/24.04.2025 г./ Наказателни постановления, с които е наложена глоба 100 лв./51,13 €/ включително не подлежат на обжалване.

Чл. 65. (1). (Нов с Реш. № 338/28.12.2017 г.); /изм. с Реш. № 190 по Прот. № 26/24.04.2025 г./  Който разполага РИЕ и монументално-декоративни елементи без надлежно разрешение от Общинските органи в случаите, когато е бил длъжен да поиска разрешение и не го е направил, се наказва с глоба от 250 лева /127,82 €/, освен ако по друг нормативен акт не подлежи на по-тежко наказание. При повторно нарушение се наказва с глоба от 500 лева / 255,65 €/.

          (2) /изм. с Реш. № 190 по Прот. № 26/24.04.2025 г./ Който разполага РИЕ и монументално-декоративни елементи, които не отговарят на изискванията на тази Наредба, или ги разполага на неразрешени места, в случаите, когато не се изисква разрешение от Общинските органи, се наказва с глоба от 150 лева /76,69 €/, освен ако по друг нормативен акт не подлежи на по-тежко наказание. При повторно нарушение се наказва с глоба от 300 лева /153,39 €/.

РАЗДЕЛ IX
ПРЕХОДНИ  И  ЗАКЛЮЧИТЕЛНИ  РАЗПОРЕДБИ

§ 1. В тримесечен срок от приемането на настоящата Наредба да се изготвят актуализирани цялостни и подробни схеми, съгласно чл. 10, чл. 17, чл. 18.
§ 2. Съществуващи обекти, разрешени по реда на отменените закони и правилници за приложение - чл. 197 от ЗТСУ и отменения чл. 120, ал.4 от ППЗТСУ, както и по реда на чл. 56 от ЗУТ, които не са посочени в одобрената схема за разполагане на преместваеми обекти, подлежат на премахване в шест месечен срок в съответствие с чл. 195 и чл. 196 от ЗУТ, въз основа на решение на комисия от специалисти и заповед за премахване, съставени по реда на чл. 60 от тази Наредба.

§ 3. Главният архитект на  община Мизия може да предоставя правомощията си по тази наредба на определено от него лице.

§ 4. Тази наредба с изготвена на основание чл. 56, ал. 2 от ЗУТ (ДВ бр. 1 от 02.01.2001 г.).
§ 5. Наредбата влиза в сила от 01.02.2007 год.
ОБЩИНСКИ СЪВЕТ – МИЗИЯ
ПРЕДСЕДАТЕЛ: /п/

ТАТЯНА СПАСОВА

ЗАМ. ПРЕДСЕДАТЕЛ:   /п/                                        ЗАМ. ПРЕДСЕДАТЕЛ: /п/

ВЛАДИСЛАВА БЛАГОЕВА                                      ВЪЛЧО ЗЛАТАНОВ

СЪТРУДНИК ОбС: /п/
НАДЯ ГЕЧЕВА

ПРИЛОЖЕНИЕ 1

ЗОНИРАНЕ  НА  ТЕРИТОРИЯТА  НА  ОБЩИНА  МИЗИЯ – съгл. чл. 9
гр. МИЗИЯ

І-ВА ЗОНА – с граници както следва : ул. С. Румянцев на запад, ул. Петко Банков на север, ул. А. Якимов на изток и ул. Веслец на юг; ул. Г. Димитров – цялата, ул. П. Банков –цялата. 

ІІ-РА ЗОНА – останалата част от града.

с. КРУШОВИЦА

І-ВА ЗОНА – ул. Минко Костадинов -цялата

ІІ-РА ЗОНА – останалата част от населеното място.

с. СОФРОНИЕВО

І-ВА ЗОНА – ул. Георги Димитров -цялата

ІІ-РА ЗОНА – останалата част от населеното място.

с. ЛИПНИЦА

І-ВА ЗОНА – ул. Георги Димитров -цялата

ІІ-РА ЗОНА – останалата част от населеното място.

с. ВОЙВОДОВО

І-ВА ЗОНА – ул. Христо Ботев и ул. Георги Димитров -целите

ІІ-РА ЗОНА – останалата част от населеното място.

с. САРАЕВО

ІІ-РА ЗОНА – цялото населено място.

Забележки:
1. Когато една улица е гранична за две зони и двете страни се включват в по-централната зона.

2. Неразделна част от настоящето приложение е графичната схема на зоните на гр. Мизия.
ПРИЛОЖЕНИЕ 2
Р А З Р Е Ш Е Н И Е
ЗА  ПОСТАВЯНЕ  НА  ОБЕКТ  ЗА  ТЪРГОВИЯ  НА  ОТКРИТО

№ ................ от .…………................. год,


На основание чл. 56 от ЗУТ, съгласно Наредбата за търговската дейност на територията на Община Мизия и въз основа на Протокол № ..... от ………….….. год, на Комисия назначена със Заповед № ………………………..……..на Кмета на Община Мизия

СЕ  РАЗРЕШАВА  НА:

……………………………………………………………..…ЕГН…………………………….…


/име - собствено, бащино, фамилно/

………………………..………………………… Дан. №………………………………………..


/фирма, организация,, ведомство/

………………………………………………………………………………………………..……



/адрес/

да постави …………………………..…………………………………………………….………

/търговска маса, преместваем павилион, кабина, друго търговско съоръжение/

с размери ……………………………….……………………..………… за срок …….……….
за продажба на ………………………………………………………………………………….
в имот, собственост на ………………………………………………………………….………
…………………………………………………………………………………………………….
с документ за собственост………………………………………………………………….……
договор за наем  /учредено право на ползване/………………………………….. съгласно скица №………/................................. год. от Община Мизия.

ПРИ  УСЛОВИЯ:

1. Търговският обект да има подходящ естетически вид и да отговаря на конкретното гредназначение
2. Търговецът е длъжен да почиства прилежащия ня търговския обект терен, за което носи отговорност пред контролните органи,

3. При нанесени щети върху улични и тротоарни настилки. зелени площи и други общински благоустройствени мероприятия и сьоръжения, търговецът е длъжен незабавно да ги отстрани,  в противен случай носи отговорност по НК.
4. Разрешителното не може да се преотстъпва на други физически или юридически лица.Същото се съхранява от търговеца по време на работа и се предоставя при поискване на съответните контролни органи.

5. Разрешителното се смята за невалидно, ако бъдат продавани други стоки.

6. След изтичане срока на разрешителното, търговецът се задължава да премахне поставеният обект в едномесечен срок.

7. Представени документи :

· съдебна регистрация …….……………………………………………….………
· документ за данъчна регистрация ….………………………………………..…..
· документ от ОДБХ………….……………………………………………….……
· документ от РСПБЗН …………………….………………………………………
· служебна   бележка   от   “В и К”…………………………………………………
· служебна бележка от НЕК………………………………………..…………..…..
8. Други условия :
Платена такса …………………..лв. с кв.№ ……………………..от …………………
Разрешението се издава по повод заявление Вх. № …………/………….…………г.
                                                                                    ГЛАВЕН  АРХИТЕКТ 

